***Suvestinė redakcija nuo 2019-06-01***

*Įsakymas paskelbtas: Žin. 2011, Nr. , i. k. 111301MISAK00D1-129*

***Nauja redakcija nuo 2019-06-01:***

*Nr. ,
2019-05-31,
paskelbta TAR 2019-05-31, i. k. 2019-08739*

**LIETUVOS RESPUBLIKOS APLINKOS MINISTRAS**

**ĮSAKYMAS**

**DĖL MAŽOS, VIDUTINĖS IR DIDELĖS APIMTIES PROJEKTŲ, FINANSUOJAMŲ IŠ KLIMATO KAITOS PROGRAMOS LĖŠŲ, APLINKOSAUGINIŲ-TECHNINIŲ KRITERIJŲ PATVIRTINIMO**

2011 m. vasario 10 d. Nr. D1-129

Vilnius

Vadovaudamasis Lietuvos Respublikos klimato kaitos valdymo finansinių instrumentų įstatymo 10 straipsniu, Lietuvos Respublikos Vyriausybės 2009 m. lapkričio 4 d. nutarimo Nr. 1443 „Dėl Lietuvos Respublikos Vyriausybės 2009 m. lapkričio 4 d. nutarimo Nr. 1443 „Dėl įgaliojimų suteikimo įgyvendinant Lietuvos Respublikos klimato kaitos valdymo finansinių instrumentų įstatymą“ 1.2 papunkčiu ir Klimato kaitos programos lėšų naudojimo tvarkos aprašo, patvirtinto Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl Klimato kaitos programos lėšų naudojimo tvarkos aprašo patvirtinimo“, 106 punktu,

tvirtinu Mažos, vidutinės ir didelės apimties projektų, finansuojamų iš Klimato kaitos programos lėšų, aplinkosauginius-techninius kriterijus (pridedama).

Aplinkos ministras Gediminas Kazlauskas

PATVIRTINTA

Lietuvos Respublikos aplinkos ministro

2011 m. vasario 10 d. įsakymu Nr. D1-129

(Lietuvos Respublikos aplinkos ministro

2019 m. gegužės 31 d. įsakymu Nr. D1-337 redakcija)

**MAŽOS, VIDUTINĖS IR DIDELĖS APIMTIES PROJEKTŲ, FINANSUOJAMŲ IŠ KLIMATO KAITOS PROGRAMOS LĖŠŲ, APLINKOSAUGINIAI-TECHNINIAI KRITERIJAI**

|  | **Kriterijaus pavadinimas** |
| --- | --- |
| 1. | Projektas atitinka aplinkos ministro įsakymu, kuriuo tvirtinamos Klimato kaitos programos lėšų naudojimo metinės sąmatos, nustatytas finansavimo kryptis |
| 2. | Projektas atitinka nors vieną aplinkos ministro įsakymu, kuriuo tvirtinamos tinkamų projektų išlaidų kategorijos pagal Klimato kaitos programos lėšų naudojimo metinės sąmatos finansavimo kryptis, nustatytą išlaidų kategoriją |
| 3. | Projekte siūloma įdiegti įranga ir (ar) sprendimai atitinka technines savybes, kurios yra būtinos projekto rezultatams pasiekti |
| 4. | Projekto numatyta įranga atitinka tokiai įrangai taikomas normas ir standartus, taip pat numatyta įdiegti įranga, įrenginiai yra nauji ir nenaudoti kituose objektuose. |
| 5. | Projekte siūlomos finansuoti išlaidos atitinka numatytas projekto veiklas ir atitinka ekonomiškumo principą |
| 6. | Projekte yra numatytas Pareiškėjo įnašas į projekto finansavimą (pareiškėjas nurodo lėšų, kurias planuojama skirti, šaltinius, dydį ir laikotarpį, per kurį planuojama lėšas skirti) |
| 7. | Įgyvendinus projektą bus sumažintas išmetamų į aplinką šiltnamio efektą sukeliančių dujų kiekis |

\_\_\_\_\_\_\_\_\_\_\_\_\_\_\_\_

**Pakeitimai:**

1.

Lietuvos Respublikos aplinkos ministerija, Įsakymas

Nr. ,
2019-05-31,
paskelbta TAR 2019-05-31, i. k. 2019-08739

Dėl Lietuvos Respublikos aplinkos ministro 2011 m. vasario 10 d. įsakymo Nr. D1-129 „Dėl Mažos, vidutinės ir didelės apimties projektų, finansuojamų iš Klimato kaitos specialiosios programos lėšų, aplinkosauginių-techninių kriterijų patvirtinimo“ pakeitimo